News - Kweek van coronavirus: UWK en US isoleer...
Kweek van coronavirus: UWK en US isoleer SA se eerste laboratoriumkultuur van SARS-CoV-2
Outeur: Nicklaus Kruger (University of the Western Cape)
Terwyl verskeie lede van die wetenskaplike en geneeskundige gemeenskap besig is om terapeutiese middels vir COVID-19 gegrond op kliniese data te ontwikkel, bly dit uiters belangrik om die splinternuwe virus beter te verstaan. Dit is hoekom dit so belangrik is dat Suid-Afrika sy heel eerste geïsoleerde SARS-Coronavirus ((SARS-CoV-2)) op 1 April 2020 bekom het, danksy die samewerking tussen die Universiteit van Wes-Kaapland (UWK) en die Universiteit Stellenbosch (US).
"Om 'n suiwer kultuur van die virus te hê, maak deure vir navorsing in Suid-Afrika oop," sê prof Tasnim Suliman van UWK. "Tans is baie van die inligting oor hierdie nuwe virus gegrond op die naspeuring van genetiese materiaal, wat steeds moontlik is nadat die virus 'gesterf' het, en dit bevestig nie of die virus vatbaar en in staat is om infeksie te veroorsaak nie. Ons kan nou in die laboratorium met die lewendige virus eksperimenteer en sien hoe dit regtig reageer."
Dr Suliman is 'n post-doktorale genoot wat onder toesig van prof Megan Shaw, 'n griep-ekspert van die VSA wat onlangs by UWK aangesluit het. Deur die bioveiligheidsvlak 3-laboratorium (BSL-3) by die US se afdeling vir Mediese Virologie – met die ondersteuning van die afdelingshoof, prof Wolgang Preiser – te gebruik, kon Suliman selkulture met monsters van COVID-19-pasiënte inent en daarin slaag om die virus te kweek.